

**Canllawiau 2024 i gynllun:**

****

**Amcanion Noson Allan**

• Galluogi sefydliadau cymunedol sydd yn gyffredinol y tu allan i seilwaith y celfyddydau hybu perfformiadau bychain o safon

• Darparu cyngor, gwybodaeth, cyfleoedd datblygu a hyfforddi ac annog yr ymarfer gorau

• Hybu rhagor o ddealltwriaeth o werth teithio cymunedol

• Hybu perfformiadau o safon a darparu cyfleoedd i artistiaid a pherfformwyr gyrraedd cymunedau ledled Cymru

• Annog gwaith newydd, cyfleoedd teithio a phartneriaethau lleol a rhyngwladol gan sicrhau y caiff artistiaid ffioedd iawn

• Gweithio i adeiladu a chreu cynulleidfaoedd newydd i'r celfyddydau perfformio

• Cryfhau cymunedau drwy'r celfyddydau perfformio byw

**Cwmpas ein cynllun**

Gweithredwn ledled Cymru.

Cais i leihau'r perygl ariannol i hyrwyddwyr cymunedol sydd am gynnal perfformiadau yn lleol. Lle bo'n bosibl, mae trefniadau ar waith gydag awdurdodau lleol i leihau'n fwy'r perygl (os oes eu hangen).

Cynnwys y cynllun y celfyddydau perfformio: drama; dawns; barddoniaeth syrcas; adrodd straeon; cerddoriaeth; sioeau pypedau; caneuon ac ati. Gwneir y rhan fwyaf o gytundebau dan y cynllun rhwng y sefydliadau cymunedol â defnydd o leoliad sy'n cael y digwyddiad ('hyrwyddwyr') a pherfformwyr proffesiynol unigol neu grwpiau ('cwmnïau').

Sicrhawn fod perfformiadau ar gael i hyrwyddwyr cymunedol am brisiau â chymhorthdal. Ymgymerwn â'r cyfrifoldeb am dalu ffioedd yr artistiaid yn gyfnewid am addewid yr hyrwyddwr i dalu cyfraniad safonol (neu un y cytunwyd arno). Cytunir bob blwyddyn ar y cyfraniadau ag awdurdodau lleol sy'n cymryd rhan a waranta’r cyfan neu ran o berygl yr hyrwyddwr. Lle nad oes cytundeb ag awdurdod lleol ar waith, rhaid i ni a'r hyrwyddwr gytuno ar drefniant. Rhaid i’r ddau barti goleddu fframwaith o ymarfer da a chydymffurfio â thelerau cytundeb Noson Allan.

Ni chyfrannwn at gostau megis llogi lleoliad a threfnir digwyddiadau fel arfer ar sail wirfoddol gan hyrwyddwyr cymunedol. Caniateir i’r hyrwyddwr gadw ffigwr o £100, i dalu costau, ar ôl talu’r warant yn ôl.

Os â'r hyrwyddwr i gostau wrth drefnu digwyddiad, dylid eu cyflwyno ar adeg ymgeisio a gellid trefnu (gyda chaniatâd Pennaeth Noson Allan) i'r rhain gael eu cymryd o incwm y tocynnau.

Hyrwyddwyr sy'n dewis y perfformiadau. Gallant ddewis o’n rhestr o argymhellion am berfformiadau neu gallant ddod o hyd i berfformwyr addas, proffesiynol eu hunain. Gofynnant wedyn am ein cefnogaeth drwy'n gwefan neu lenwi ffurflen gais. Os oes arian ar gael a bodlonir amodau'r cynllun, cadarnhawn drefniadau gyda phob parti a bydd angen adroddiadau monitro gan bob un ar ôl y digwyddiad.

Oherwydd cyllidebau cyfyngedig a'r angen i ledu adnoddau yn deg ledled Cymru, dim ond hyn a hyn o berfformiadau y gall y lleoliadau eu trefnu. Yn gyffredinol bydd tair/pedwar sioe'r flwyddyn yn briodol i hyrwyddwr. Wrth benderfynu, ystyriwn flaenoriaethau'r Cyngor, record yr hyrwyddwr, ansawdd y gwaith, yr arian sydd ar gael, y galw lleol a chost yr artist. Rhaid i hyrwyddwyr berswadio'r Pennaeth y glyna eu cynlluniau at ysbryd y cynllun ac nad yw cyfanswm y gost yn ormodol o ran y gyllideb sydd ar gael ac anghenion hyrwyddwyr eraill.

**Natur a graddfa'r gefnogaeth** (mae'r ffigyrau isod yn berthnasol o 1/04/2024)

Negodwn ffioedd gyda pherfformwyr. Mae'r rhain yn daladwy gan y Cyngor ar ôl y digwyddiad lle dewisir perfformiadau gan hyrwyddwyr lleol sy'n addas. Codir pris safonol â chymhorthdal ar hyrwyddwyr a elwir yn warant hyrwyddwr, gellid ei newid o flwyddyn i flwyddyn drwy drefnu â'r awdurdodau lleol sy'n gwarantu'r trefniant. Gellid amrywio'r ffi safonol ar brydiau drwy ei negodi gyda'r hyrwyddwr (a'r gwarantwr os yw'n briodol).

Y ffi safonol a godir ar hyrwyddwyr yw 50% o gost y perfformiwr hyd at uchafswm o £300 / £200 os yw cod post y lleoliad mewn ardal sydd o fewn yr 20% uchaf o Fynegai Amddifadedd Lluosog Cymru. Yr uchafswm ffi arferol sy’n daladwy ar gyfer unrhyw un perfformiad yw £950 (cymhorthdal o £650 / £750 mewn ardaloedd Mynegai Amddifadedd Lluosog Cymru

Os yw ffi’r perfformiad  dros £ 950  bydd  y gwarant yn codi £ am £, felly  basai ffi o £ 1050  yn golygu bod rhaid i’r hyrwyddwr dalu £ 400 yn lle £ 300.    Mwyafswm ffi’r perfformiwr sy’n gymwys dan y cynllun ar hyn o bryd yw £2500.

Mae'n bosibl cynyddu'r mwyafswm arferol i'r ffi/y cymhorthdal os cytuna'r Pennaeth.

# Cymhwysedd

(a) **Pwy'n sy'n gymwys i hybu digwyddiadau?**

Gallai unrhyw sefydliad cymunedol anfasnachol go iawn a all ddarparu lleoliad ymgeisio. Mae'n bosibl yr archwilir yn y lle cyntaf gyda sefydliadau sefydledig i hybu'r celfyddydau a fyddai ffynonellau eraill o arian y Cyngor yn fwy priodol iddynt. Cadwn hefyd yr hawl i gyfeirio at sefydliadau eraill os yw'n briodol.

Gall sefydliadau addysgol a chlybiau fod yn gymwys os gallant brofi bod y perfformiad ar gyfer cynulleidfa ehangach na'u disgyblion, eu myfyrwyr a/neu eu haelodau . Ni dderbyniwn geisiadau gan bleidiau gwleidyddol nac ymgyrchoedd gwleidyddol.

Os yw lleoliad dan reolaeth uniongyrchol awdurdod lleol neu os caiff arian rhaglennu gan y Cyngor, nid yw'n gymwys i ymgynnig i'r cynllun neu gynnal perfformiadau Noson Allan.

Meini prawf yr hyrwyddwyr:

Rhaid i'r sefydliad fod yn atebol a gallu darparu lleoliad digonol i'r perfformiad ac ymgymryd â lefel o drefnu sylfaenol. Yn ôl y cynllun, rhaid defnyddio lleoliadau a all gynnig hygyrchedd i bobl anabl. Ond cais hefyd wasanaethu'r cymunedau mwyaf diarffordd a difreintiedig. Rhaid i hyrwyddwyr gyda lleoliad annigonol o ran hygyrchedd brofi nad oes lleoliad mwy hygyrch yn yr ardal a all atynnu'r gynulleidfa darged.

(b) **Pwy sy'n gymwys i berfformio?**

Unrhyw gwmni celfyddydol perfformio neu unigolyn sy'n darparu gwasanaeth proffesiynol os cânt eu dewis gan hyrwyddwr cymwys a bod Pennaeth Noson Allan o'r farn y bodlonant y meini prawf isod.

Meini prawf perfformwyr:

* Bod y cynyrchiadau'n gymwys yn dechnegol i leoliadau cymunedol;
* Gallu'r perfformwyr i ddarparu digwyddiad artistig addas i sefyllfa'r lleoliadau dan sylw;
* Safonau cynhyrchu proffesiynol.
* Cytuno â'r Pennaeth am y costau;
* Ni chefnogwn mewn unrhyw amgylchiadau ddigwyddiadau a hybir yn uniongyrchol gan y perfformwyr eu hunain.
* Fel arfer ni chefnogwn corau, pantomeim neu berfformwyr teyrnged.

Yn ddarostyngedig i'r uchod, pennir maint y daith gan lefel y galw gan yr hyrwyddwyr.

**Telerau**

Disgrifir ymrwymedigaethau pob parti i'w gilydd yn ein dogfen 'Telerau'r cytundeb' sydd ar gael ar gais. Awgryma dderbyn trefniant dderbyn y telerau hyn hefyd.

Os cydymffurfia eich cais â'r telerau hyn, cefnogir hwy (yn ddarostyngedig i argaeledd arian). Rhaid i hyrwyddwyr a pherfformwyr gyflwyno ffurflen adrodd seml inni ar ôl pob digwyddiad. Rhaid cytuno ar ffioedd sy'n daladwy i'r cwmni cyn y gellir cadarnhau unrhyw drefniant dan y cynllun. Mae'r fath ffioedd yn daladwy ar ôl y digwyddiad unwaith y cyflwynir anfoneb a ffurflen adrodd y perfformiwr

**Sut i ymgeisio**

Rydym yn dîm bychan yn nhîm mwy Ymgysylltu ac Ymgyfranogi yn swyddfa Caerdydd y Cyngor.

Gellwch ymgeisio drwy'n gwefan [www.nosonallan.org.uk](http://www.nightout.org.uk) neu drwy anfon ffurflen archebu i'r swyddfa.

**Amserlen ymgeisio a phwy a benderfyna ar grantiau**

Gellwch ymgeisio ar unrhyw adeg drwy'r flwyddyn ond rhaid ichi adael digon o amser i gydlynu a chadarnhau trefniadau ac ymgymryd â marchnata'n lleol. Ni dderbynnir ceisiadau sy'n cyrraedd lai na phedair wythnos cyn y digwyddiad. Weithiau os daw ceisiadau chwe mis a hwy cyn y digwyddiad, gohiriwn benderfynu.

**Sut y penderfynir**

Penderfyna Pennaeth Noson Allan, wrth ymgynghori ag awdurdodau lleol perthnasol lle mae partneriaeth.

**Cyngor pellach a chyfeiriad i geisiadau** [**www.nosonallan.org.uk**](http://www.nightout.org.uk)

## Noson Allan, Cyngor Celfyddydau Cymru

Plas Bute, Caerdydd CF10 5AL

Ffôn: 02920 441340 E-bost: [ymholiad@nosonallan.org.uk](mailto:ymholiad@nosonallan.org.uk)

Mae’r ffurflen yma ar gael yn Saesneg hefyd